الحمد لله واشهد ان لا اله الا الله وحده لا شريك له اشهد ان محمدا عبده ورسوله صلى الله عليه وسلم. اما بعد اه ما زلنا نتناول سلسلة الطيبة التي بدأناها معا هي الطريق الى الله وقلنا ان احنا هنتكلم في بداية السلسلة
او في الجزء الاول من السلسلة على العوائق التي تمنع الانسان من ان يسير في طريق الله. ولا اقصد يسير في طريق الله يعني يبقى مسلم والا فكلنا مسلمين. لكن اقصد ان يكون ملتزم بجد. ملتزم التزام جاد كامل. يعني لا يضيع صلاة لا يعني
مسألة موضوع فتنة النساء دي يكون حلها. موضوع طلب العلم شغال فيه. يعني ملتزم عبودية كاملة. مش سطر وبيسيب سطر مش مش نص بص لأ انا بتكلم ايه اللي بيخلي الانسان يمتنع عن سلوك الطريق سلوك جاد. في فرق ما كلنا سالكين الطريق. لكن في واحد واخد القضية دي قضية حياة
وفي واحد يعني مسلم كده فلا عشان انا مسلم لازم اعمل واحد واتنين وتلاتة فبيقطع بيضيع لكن مش واخد العبودية دي منهج حياة مش واخد الدعوة الى والله مش واخد التزام الدين دي قضية حياته الاساسية. فده بيبان عليه في هيئته وفي مظهره وفي مخبره وفي باطنه وفي سلوكياته وفي معاملاته ملتزم بالكامل
ايه الحاجات اللي ممكن تمنع الانسان من سلوك الطريق دوت؟ اتكلمنا احنا في امور كتير في السلسلة لكن النهاردة عندنا نقطة واحدة. نتكلم فيها وهي ان كتير من الشباب خاصة خاصة اللي ما جربش طريق الالتزام
قبل كده خالص بيعتقد ان طريق الالتزام يتعارض مع السعادة وان هو علشان يكون ملتزم هيضطر يضحي بالسعادة. وان هو لازم يعصر على نفسه ليمونة. علشان يسلك طريق وان احنا عشان نخش الجنة فلازم نلتزم وخلاص فهنسيب السعادة
علشان نخش الجنة نضحي بالسعادة علشان نخش الجنة. فيعني يوم ما بيلتزم يعني بيبقى ايه؟ على مضض يعني. وهو حس ان هو سايب حاجة كبيرة جدا. وسايب قيمة عالية. كانت بتعمل له سعادة
وهو داخل الطريق ده كده عشان هو ربنا امر بكده وخلاص هو بيبقى مقتنع ان هو يعني اما هو مش هيسلك الطريق اصلا لان هو مش قادر يتحمل ان انا اخش طريق التزام وابقى اكتئاب وتكاليف وقرآن
والصلاة وصوم وعبادة وصدقات وتهجد وقيام ايه ده واسيب بقى البنات واسيب اصحابي واقطع مع اصحابي واسيب السجاير ويقولوا لي ما فيش قهوة هو ما فيش لزة هو ما فيش بنات هو ما فيش تليفزيون
والا غني حرام والافلام حرام امال ايه اللي هيفرح في الحياة بقى سامي بسعيد ازاي لا انا ما اقدرش انا ما اقدرش اعيش كده. ما اقدرش اعيش كده. ما هو الجنة حلوة تمام. بس يعني ما فيش حاجة ما ينفعش اخش الجنة وفي نفس الوقت يعني يا اخي دي مش بيقول لنا تبقوا مكتئبين
مين يعني يعني بيحب السعادة كده الدين فرفشة. اي حاجة عارف انت؟ اي عنوان يحطه عشان عايز يفضل زي ما هو. يعني ما ينفعش ابقى متدين وبتفرج على افلام؟ ما ينفعش ابقى متدين
يعني يعني البنات عادي يعني بس يعني كده فرفشة يعني ما فيش حاجة. فعشان متدين وابقى مع اصحابي وعادي ونقضيها يعني هو لسه برضه الصورة مش واضحة. مش واضحة خالص. هو عنده مشكلة في التصور نفسه. يعني هو ايه اللي موصله للايه؟ للاشكالية ديت
اولا هو مش فاهم التدين ومش فاهم السعادة. يعني لا هو فاهم مصطلح السعادة ده معناه ايه ولا هو عارف يحط له تصور واضح ولا هو فهم التدين. واضح ان هو شايف من بعيد هيئات بس
قال لي برائحة وجلاليب جاية وتقوم رايحة وتقوم جاية فقال لك الدنيا داعش والدنيا ضلمة لا لا لا السكة دي يا عم بقول لك ايه الناس شكلها صعب اوي. دا سلم علي وبصيت
كده يعني يعني هو مش لازم ملتزم يسأل عن كده في الشارع او ماشي بيرقص عشان تعرف ان هو سعيد او ممكن يكون قاعد في حاله كده تحس ان هو مكتئب بس انت لو
اتوزعت السعادة اللي في قلبه دي على اهل الارض. لكفتهم. بس مش لازم يقول لك مش هيبان عليه لان ديت النقطة اللي هنتكلم فيها دلوقتي. احنا بنتكلم ان في نقطتين. اولا هو عنده فهم خاطئ للسعادة
وهو رابطها بامور يعني خاطئة. ان السعادة بنات سجاير اغاني افلام سهرات حفلات قضيها يعني هو ده التصور بتاعه ما يعرفش يعني ما يعرفش فيه حاجة تانية. يعني انا عشان اكون سعيد. انت عايز النهاردة تزقطط هتعمل ايه؟ مش هتفكر في
حاجة خارج الحاجات دي. يعني هتروح طب يلا نروح سينما. طب يلا نقعد على القهوة. طب نغير نشرب شيشة. طب نشربها شكلها ايه؟ طب ننوع طب نغير المكان اللي بنقعد فيه. طب هات لنا بتلاقي يعني ايه هو الكلام كله ما بيخرجش عن الدايرة ديت ان في مفهوم خاطئ. ان انا النهاردة عايز اكون سعيد اعمل ايه
يعني ما فيش مسلا تصور عند الشاب ده خالص. النهاردة عايز اعمل سعادة طب ما تيجي قم الليل. ايه يا عم! ايه ده! ايه ايه الجو ده! انت في ايه! هو فيه ميت
طب شغل قرآن ليه في حاجة عندكم في في حالة وفاة انتم في حد مزعلكم؟ مشغلين قرآن ليه؟ قال النهاردة اصل احنا عاملين اه دماغ النهاردة عايزين نبقى سعداء هو ما يستوعبش الكلام ده
يعني ما يعرفش يعني ايه تقعد ليه لا تسمع قرآن ما تجيش معي خالص. القرآن ده يعني ميتم. يعني فيه حزن. يعني بكرة امتحان مسلا. شغل لنا ربعين. ربنا يكرمنا. بس لكن هو ما عندوش اي ارتباط
واد خالص بين القرآن وبين السعادة هو مصلحجي مع القرآن ميت امتحانات مصيبة عايزين فلوس عايزين رزق ماشي احنا عايزين السعادة دي ما افكرش ابدا ان في علاقة بين القرآن وليه والسعادة ولا قيام الليل مع السعادة ولا الكلام ده خالص
دي اول مشكلة عنده. المشكلة التانية ان هو مش فاهم زي ما قلنا طريقة ايه التدين. يبقى احنا قبل ما نتكلم بصاحبنا ده لازم نأسر عنده اصول الاول. نشيل الفهم اللي مش سليم وهنسبته
بس لازم نحط قواعد. القاعدة الاولى ان السعادة الحقيقية هي في الداخل وليست في الخارج ان السعادة الحقيقية هي سعادة القلوب وليست سعادة الابدان. دي السعادة الحقيقية. كل السور اللي احنا بنتكلم فيها ديت
شكليات لسعادة في الخارج بس. ليس لها علاقة بالقلب. السعادة هي هنا لكن ليست السعادة في الشكل ولا في المظهر ولا في الهيئة ولا في المكان انما دي حاجة جوة القلب
جوة القلب دي نمرة واحد. نمرة اتنين. الاصل الساني ان القلوب بيد الله ما حدش يختلف على ليه؟ على النقطة ديت. احنا قصرنا الاول ان السعادة هي سعادة القلب انك انت فعلا ممكن تجد الشاب من دول قاعد وسط كل حاجة بتقول له خليك سعيد. في فيلم وفي بنات وفي سجاير وفي قعدة وفي لزة وفي كل حاجة
بس يقول لك انا ما انا مكتئب ما فيش انت ما تقدرش تدخل تدخل السعادة دي في قلب اي انسان. انت ممكن توفر له الاسباب الزاهرة بتاعتها الخادعة لكن انت تجعلها في قلبه هزا مستحيل
ده الاصل التاني ان القلوب بيد الله. القلوب بين اصبعين من اصابع الرحمن. يقلبها كيف يشاء. يقلبها كيف وانه هو اضحك وايه؟ وابكى. وانه هو امات واحيا. امات قلوب احيا قلوب اضحك اناس وابكى اناس. اسعد اناس واشقى اناس. هو الذي يملك ذلك فقط. لا
احد يستطيع ان هو يدخل في قلبك سعادة ولا شقاوة ولا شقاوة يعني لو بنا قدر عليك السعادة في القلب والرضا يستحيل ان لو اهل الارض كلهم اجتمعوا عشان تشقى النهاردة لن يستطيعون
لانك انت ستظل سعيد لان دي في القلب بتقول لي القلب طب موتوني. كده نقلوني الى السعادة الاتم الاكمل. يعني ما فيش حل. ما فيش حل واحد يدخل لك سعادة وما فيش حل واحد اللي طلع منك سعادة. هذه ليست بيد احد
احد ده الاصلي التاني الاصل التالت انك انت السعادة الحقيقية هي السعادة الدائمة وليست السعادة المؤقتة لا تخدعك الايه الحالات المؤقتة اللي بتعملها لك الشهوات ديت ممكن فعلا واحد يتوهم يتوهم ان مسلا ايه السجاير عملت له سعادة المخدرات عملت له سعادة القعدة مع البنات عملت له سعادة الغيبة عملت له سعادة
ده الفيلم عمل له سعادة مؤقتا لكن هل السعادة دي بتدوم معك ده لو روحت البيت مسلا وقعدت مع نفسك كده وما فيش حاجة النهاردة ما فيش حاجة نعملها. تاني يوم مسلا ما نزلتش مسلا. بتشعر ان السعادة دي لسه موجودة ولا اختفت
مجرد ما زال المؤسر الخارجي راحت اول ما بيزول مؤسر خارجي ده بتروح وايه اللي بيفضل ولا حاجة العكس تحس ان انت ايه قرفان من نفسك تحس ان انت ندمان
تحس ان انت زهقان. تحس ان انت قرفان بتعمل ايه بقى ساعتها؟ تروح رايح تاني علشان تخدع نفسك تاني. تقول انا اكيد زهقان عشان انا اتحرمت من المؤسر الايه؟ الخارجي دوت. فتروح رايح وتاني. تنزل تاني يوم على القهوة تاني
تاني يوم تشرب سجاير تاني تاني يوم تروح فيلم تاني انت حاسس ان هي دي دي المشكلة. اكيد مشكلتي ان انا ابتعدت عن الايه؟ عن المؤثر دوت. عشان كده الموضوع ما طولش معي فتروح رايح له تاني. طب خلص. وبعدين؟ ترجع لنفس
حالة تاني حاسس ان انت زهقان حاسس ان الموضوع يعني ساعتها بس دي ازا دي مش سعادة. ما ينفعش نوصف السعادة في حاجة. اول ما تزول يزول معها الاسر بتاعها. بل وتعمل نتيجة عكسية. دي شبه الايه
المخدرات. خد بالك ان كل الشهوات شبه المخدرات. بس المخدرات عشان هي بتزهب العقل فعليا باين عليها. لكن التانيين برضه بيعملوا نفس الاسر. ان هي شهوة نشوى مؤقتة يتبعها الم. فهي ساعتها انت بتبقى مقتنع او حاسس زي بتاع المخدرات. اي واحد فينا ما شربش مخدرات مقتنع تماما ان اللي بيشرب مخدرات
انت مش سعيد مين الوحيد اللي حاسس انه سعيد هو اللي بيشرب فقط هو اللي حاسس انه سعيد. اما كل الناس اللي ما بيشربوش او ما جربوش المخدر دوت. عارفين الشخص دوت يعني حيندم عما قريب. وبعد
بعد ما الاسر ده يروح هيبقى عنده صداع وترجيع وهتبقى الدنيا هتقلب معه بغم. بالزبط نفس الكلام دوت حطه في اللي ما جربش الافلام والمسلسلات واللي ما جربش البنات والسجاير بس عشان دي النسبة العكس بقى. يعني احنا النسبة الكبيرة جدا من الناس ما بيشربوش مخدرات. نسبة رهيبة بيشربوا مخدرات. مش كده ولا ايه
يعني نفترض ان احنا في ايام الصحابة يعني. تمام؟ يعني لان كل الناس بيشوفوا بتاع المخدرات ده بيقولوا ايه يا عيني ده غلبان. والتاني يقول لك ايه ده انت انتم مش عايشين ويقعد يضحك ويصهلل وبتاع بس انت عارف ان هو مش سعيد. لكن نفس نفس الكلام ده قوله في اللي ايه؟ في النسبة القليلة قوي اللي هم بيطيعوا ربنا ما بيشوفوش افلام ما فيش بنات في
وهم بيشوفوا الناس اللي بيتفرجوا على الافلام والبنات والسجاير بيقولوا يا يا مساكين. بصوا بيضحكوا بس والله العزيم مش سعداء. هو اول الموضوع ده يخلص هيعرفوا ان هم مش سعداء. نفس بالزبط نظرتك انت الانسان العادي للراجل اللي كان بيشرب مخدرات. هو الوحيد اللي حاسس ان هو سعيد
كذلك اللي بيعمل الشهوات هو الوحيد اللي حاسس بكده. كل اللي فايقين اللي ربنا كارمهم بعيد عن الجو دوت اللي ملتزمين بالطاعة بيشوفوهم بيصعبوا عليهم الى هؤلاء مساكين. مش حاسين باي حاجة. مش عارفين ان اول ما اللزة دي تزول حيبقى لهم الحسرة. الالم الوجع والدماغ والقرف وكل دوت
لزلك كان اللي بيشرب خمر مسلا يقول مش عارف كأس شربتها على على لذة وكأس اخرى آآ تداويت بها المهم يعني ايه قصة كده البيت انا مش حافزه كويس لكن هو بيصف حاله بيقول ان انا اقول كاس شربته وشربت بعده كاس تاني عشان انسى الايه
الام الكأس الاولاني بعد كده جالي الام الكأس التاني فاضطريت اشرب كأس تالت عشان انسى مر الكأس التاني ويفضل كده على طول امتى بيفيق القبر ولا تحين مناص. حين لا ينفع ندم
ساعتها يعرف هيعرف ساعتها فين السعادة. هيعرف ساعتها ان هو فعلا ضيع حياته كلها في البحس عن وهم يبقى انت ما تغترش بالحالة المؤقتة. لا يمكن ان تكون السعادة السبب اللي بيجيب لك السعادة ده مجرد ما ينتهي تروح السعادة ده ما ينفعش. لكن
النقيض لو ان احنا جبنا واحد صلى قيام ليل خلينا نفرق بين معصية حاجتين شبه بعض. واحد سهر على فيلم اباحي. وواحد سهر على قيام ليل قبل قبل الفيلم ده صاحبنا كان عامل ازاي كان متوتر والان وتعبان ومش مزبوط التاني كان عادي
مستريح متشوق فرحان اوي ويقول يا رب وفقني يا رب تصلي الخير يا رب اعني دخل اتوضأ وسعيد التاني بيتفرج والتاني بيصلي دوت الان خايف حد يخش عليه هو سعيد بقى دلوقتي بس ايه يعني سعادة مشهوبة جدا بقلق واضطراب حاسس ان ربنا مش راضي عنه وحاسس انه بيعمل حاجة غلط وقاعد
بيحاول ينسي نفسه الاخرة والحسنات والسيئات عشان يكمل الفيلم الاخر والتاني سعيد جدا. لو عليه لو اي حد دخل عليه ما يهموش ربنا شايفني يا ريت ده هو ده ده حلم امال انا بصلي ليه؟ عشان ربنا يراني اصلا
تمام يعلي صوته زي ما هو عايز والتاني مستخبي ده ده هيصلي في في الصالة والنور مولع. التاني بيقعد في الاوضة وبيستخبى ويحط الموبايل تحت اللحاف تمام؟ بعد ما خلصوا الاتنين الليلة ديت
الاولاني حاسس بايه؟ عمل العادة السرية كمان. حصن قرفان من نفسه كاره حياته ندمان ما يقدرش الصبح يحكي للناس الصبح حسان هو شكله وحش محتقر نفسه اوي التاني حاسس مبسوط جدا. سعيد ان ربنا اكرمه بالليلة ديت
ندمان؟ لا طبعا السعادة اللي كانت في قيام الليل كملت معه ولا ما كملتش كملت عادي. لما بيفتكرها بيبقى ندمان ولا سعيد؟ سعيد جدا. يتمنى الليلة دي تتكرر تاني. ازا السعادة اللي كانت في القيام دي كملت
معي كانت سعادة قبليها اسناءها بعديها ما فيهاش اي كدر. ولا ندم ولا عتاب ولما بيفتكرها بيبقى فرحان. لو افتكرها بعد سنة دي بقى ايه ؟ فرحان برضو. انت اعتكاف السنة اللي فاتت مش لسة فاكر حلاوته؟
التهجد السنة اللي فاتت يوم ما ختمت القرآن السنة اللي فاتت في التهجد. مش لسه فاكر لذتها ندمان لو رجع بك الزمان هتروح ولا مش هتروح ؟ تقول لي اروح تاني طبعا. ده انا هركز المرة دي
طب افتكر بقى الفيلم الفلاني والبنت الفلانية والسارة الفلانية والشيشة الفلانية والاغاني الفلانية. الحاجات دي كلها بتفتكرها دلوقتي تبقى ايه زعلان لو راجع بيها ازاي ما كنتش هعمل كده انا اتدمرت
هي دي المشكلة. يبقى ازا اي حاجة نقول عليها ان دي سبب للسعادة لازم من شروطها ان هي تكون سعادة قبليها اسناءها تستمر بعديها ما فيش فيها المقومات دي. يبقى دي سعادة مزيفة. مزيفة خادعة. زي سعادة اللي بيشرب مخدرات كده. زي سعادة الجربان بالحك
كل ما طول ما هو بيهرش ايه؟ سعيد. امتى امتى هيبقى حزين اول ما يوقف هرش بالزبط هيبتدي الالم يزيد اكتر من ايه؟ من الاول. فيضطر يعمل ايه؟ هيهرش تاني. وهكذا. يبقى دي سعادة الجربان. الجربان بيبقى سعيد كل ما يهرش. لكن اي
حد بيشوفه يقول له يا ابني بطل اللي انت بتعمله. يقول لك اعمل ايه؟ مش قادر. انا كده مبسوط قوي. ايوا بس انت هتشوف ايام سودة بعد ما تخلص الهرش ده
مش عايز يفوق طب خد علاج اصل العلاج صعب خلاص انت حر خليك كده الامر بيزيد سوء كل يوم هتصبر على العلاج شوية خلاص هتتعافى وهتبقى سعيد بجد مش هتهرش. انت عايز تفضل تهرش خليك
كزلك اللي مدمن الشهوات نقول له بطل يقول لك الطريق صعب طب هاسيب اللزة دي ؟ ايوة ما دي لزة الجربان يا اخوانا يعني هتبطلها هتسلك الطريق. طريق الهداية يا جماعة اوله ايه يبقى عايز شوية شدة كده وبعد كده الدنيا تنور خالص
والطريق بينير بشكل غير عادي. لكن لازم ربنا يبتليك في اوله عشان يعرف ان اصل هو لو لو سهل كده من كل الناس ايه سلكته. لكن لازم في البداية كده عقبات
هتسيب ده واقطع مع فلان ومش عارف ايه ودي هتروح مني يعني لازم ربنا يبتليك شوية الاول. عشان يشوفك انت جاي لله ولا جاي لمصلحة؟ عرف انك انت جاي لله وهو يعلم طبعا سبحانه وتعالى ويبتدي يفتح لك جميع الابواب. والذين جاهدوا فينا لنهدينهم ايه؟ سبلنا
السعادة الحقيقية هي التي تكون معك في الخلوة يعني قاعد لوحدك ما فيش اي حاجة معك. ولا اي سبب معك وسعيد هي دي السعادة الحقيقية وهزه لا تكون الا الا بالله
ما ينفعش يبقى فيه سبب تاني الانس بالملائكة زكرى الطاعة ما فيش اي حاجة خالص. واحد قاعد لوحده كده قاعد لوحده ده شيء الذ حاجة عنده كان بعض السلف يعني يعني يحكي عن عن الانس بالله
وكان يقول اني لاستوحش من الناس يستوحش من الناس متخيل! يعني بيقول لي يعني اصعب حاجة عندي ان حد يقعد معي يكلمني. اتضايق اوي لان هو خدني من الحالة اللي انا فيها. انا قاعد لوحدي
تقول لك قاعد لوحدك ليه انت يا ابني هيجي لك اكتئاب كده. لا لا انتم امتى يجي لك اكتئاب؟ لكن فلان ده ما يجيلوش اكتئاب ابدا. اصل انت لما بتقعد لوحدك بتقعد لوحدك
لكن هو لما بيقعد لوحده ما بيقعدش لوحده وعنده ما يشغله عندما يملأ فراغ قلبه من الانس بالله زكر الله طاعة الله تزكر الدار الاخرة الانس بالملائكة كل الحاجات دي
بقى بيقعد بقى يمرن قلبه على الرضا والرجاء والشكر وكل الحاجات دي بيشتغل بقى لكن انت بتقعد لوحدك مش لاقي حاجة تعملها مش متمرن انت على العبودية القلب. عبودية الخلوة دي مش عارفها
عايز بلايستيشن عايز فيلم عايز اي حاجة اي حد يكلمنا يا اخوانا لو الباقة خلصت تبقى يوم منيل عليك. صح؟ لا لو النت فالكهربا قطعت تيجي لك اكتئاب. ما فيش حاجة اتعمل في البيت
خلاص يعني حتى المية ما فيش الموتور مش شغال يعني يعني ما فيش اي حاجة في البيت شغالة. تفتح التلاجة بقى. وتقعد قدامها وتدور على اي حاجة تاكلها. ما ما فيش حاجة بتسعدك
ما هو دي مشكلة. يبقى يبقى شرط الشيء اللي يسعد ان يكون هو ان يبقى معك في الايه؟ في الخلوة. السعادة الحقيقية خلاصة الكلام هي السعادة التي ستزهب معك الى الخبر
سعادة لن تذهب معك الى القبر فليست بسعادة. حط بقى كل حاجة تحت القاعدة دي ازيح زيح ها الا ان يدخل معك القبر اللي فعلا السعادة اللي هتكمل معك لو لو خدتها معك القبر هتسعدك جوة
هي دي السعادة اي حاجة تانية مش هتخش معك القبر. يبقى ديت مش سعادة حقيقية. هي سعادة مزيفة الحاجة اللي عايزين نقولها بعد كده ان ما من احد ما من احد على وجه الارض الا وهو يريد ان يكون سعيد. هذا مطلب اتفق عليه كل العقلاء
كافر والمؤمن بر والفاجر. حتى ان كثير من الناس يقول ان منطلق منطلق اي احد لاي فعل هو ارادة السعادة. تتجوز ليه تاكل ليه؟ تشرب ليه؟ بتصلي ليه؟ بتمشي مع بنت ليه؟ تشرب سجاير ليه؟ اتفرجت على فيلم ليه؟ بتصوم ليه؟ اي حد
بتشتغل ليه؟ بتجمع فلوس ليه؟ كل العالم هيجاوبك اجابة واحدة. عايز اكون سعيد يبقى ازا كل الناس عايزين الحاجة ديت. كلهم عايزين يكونوا سعداء. لكن الفكرة ان هم اختلفوا الوسيلة
كل واحد حط تصور لنفسه واشتغل على اساسه اللي قال ان السعادة في المال كله بالفلوس حب بالفلوس وقلتها باسطة بالفلوس اكل بالفلوس شرب بالفلوس كله بالفلوس خلاص كله بالفلوس. يبقى هو افترض ان السعادة فين؟ في الفلوس. خلاص ده هيخلى ايه؟ هيسلك السك مسلك دوت. والتاني قال لك
السعادة في البنات ماشية في سكة. التالت قال لك السعادة في المنصب لازم اكون كده بتاع زل الناس كده فوق والناس كلها تحترمني هي دي السعادة عنده. خلاص سلك هو سكة الايه؟ الشهرة وبتاع. واحد قال لك السعادة في الشهرة
كون فنانكم سيقار اكون اي حاجة طبال اي حاجة ايه تخليني ايه مشهور والشهرة دي هي دي اللي بتخلي بص حتى المشهورين عاملين ازاي كلهم على البوسترات ايه عاملين كده
بيضحكوا وبتاع هو خلاص افترض ان هم سعداء على اعتبار البوستر يعني. فقال لك انا لو كنت ممسل او مغني او لعيب كورة هبقى مشهور وبالتالي هكون سعيد. وفيه بقى
الناس بتوع ربنا دول قاعدين بيقولوا كلام ما حدش بيصدقهم ان السعادة يا اخوانا مش في القصة دي خالص انما السعادة ان تكون عبدا لله بجد ملتزم بجد ان تطيع الله بجد. مش تبقى في النص مش تبقى عاصي. في النص برضه مش هتحس. لازم تاخدها بالكامل. ادخلوا في
سلم كافة خدتها صح حتوصل خدتها الصح هتفضل طول عمرك كده ايه متزبزب مش قادر تاخد قرار بالالتزام طيب مين اللي صح؟ مين اللي صح دي تحتاج دليل انا لما اطلب اسبات مش هينفع تسبت لي بالهوا. تقول لي هو انا بقول لك كله بالفلوس. الراجل قال لك في الاغنية كله بالفلوس هو ده الدليل
ده مش دليل. احنا لازم دليل دليل. الدليل عندنا حاجة من الاتنين اما وحي واما تجربة حقيقية كاملة بقول تجربة حقيقية كاملة لان التجربة الغير كاملة ممكن ما تديكش نتيجة سليمة. بمعنى ممكن شاب في اول حياته كده بدأ في المعاصي يقول لك المعاصي دي سبيل الايه؟ السعادة. مين
اللي يفيدك واحد بقى له سنين الموضوع دوت خد من دوت ما تاخدش من الاولاني ده. الاولاني ده لسه بصوا يا جماعة عايز اقول لكم حاجة قاعدة. المعصية زي اعتبر المعصية دي ثمرة لها طبقتين. والطاعة ثمرة لها طبقتين. الطبقة الاولانية بتبقى خفيفة والطبقة التانية بتبقى عميقة
المعصية الطبقة الخفيفة بتاعتها لزيزة الطبقة العميقة ايه؟ مرة الطاعة. الطبقة الخفيفة بتاعتها مرة. الطبقة العميقة لزيزة. ما تاخدش رأي واحد لسه في اول طبقة خش واحد لسه ملتزم امبارح يقول لك ده في صلاة الفجر دي صعبة اوي. صوم وبتاع واللحاف
غض البصر ده يعني ايه المشكلة الواحد يبص يعني ايه اللزة في غض البصر مش حاسس بحاجة النقاب ده تاعبني نفسي فين السعادة في في اللبس دوت؟ هو لسه في الايه؟ القشرة اللي هي بتاعة الايه؟ حفت الجنة بالايه؟ بالمكاره
اللي هي الحتة المكروهة للنفس. هسيب النوم هسيب الشياكة والموضة. هسيب اصحابي. الحتة هو لسه في الحتة دي. لسه ما دخلش جوة بجد او التاني بتاع المعصية لسه اول مرة بقى يعرف بنت او اول مرة يشرب سجاير او مرة بقى يروح مصيف وبتاع ده ما تاخدش من ده ولا من دوت. لازم تجربة كاملة
واحد جرب للاخر. يعني خلص القشرة ديت وعدى واحد جرب معصية لغاية ما وصل للمر بتاعها. وواحد جرب الطاعة لغاية ما وصل للعمق للزة بتاعتها. خد من دول ده اللي يفيدك وده اللي يقول لك انا جربت وبقول لك الفايدة ومن الاخر
سيبك من القشرة دي تعال لي جوة اللي جرب المعصية والارهاب. يبقى احنا عندنا سبيلين للاثبات اما وحي واما تجربة كاملة صادقة اما الوحي فاما قرآن او سنة. تعال بقى ولا ينبئك مثل خبير. الا يعلم من خلق وهو اللطيف
الخبير فالخبير سيخبرك اين السعادة؟ اولا الله جل في علاه قال لك ايها المسلم يا ايها الذين امنوا استجيبوا لله وللرسول ازا دعاكم لما يحييكم. ازا دعاكم لما يحييكم. ازا دعاكم لما يحيي القلب
السعادة بالانشراح بالرضا بالسكينة باليقين بالانس استجيبوا قالوا كلما كانت الاستجابة اتم كلما كانت الحياة تم وكلما نقصت الاستجابة نقصت الحياة حتى يكون المسلم العاصي مريض والكافر ميت ما فيش حياة خالص. لان الحياة حياة الايه؟ القلب. ازا دعاكم لما يحييكم. خدوا بالنا يا اخواننا. الانسان عشان عشان يعيش
ابدا محتاج روح مش كده كزلك القلب عشان يعيش محتاج روح. تانية تانية. احنا عندنا في روحين لازم تبث فيك عشان تبقى اسمك حي وروح واحد عشان يبقى اسمك عايش. عايش محتاج روح واحدة. حي محتاج روحين. عايش محتاج الروح اللي بينفخها فيك الرسول
الملكي اللي هي في بطن الام ديت فيرسل اليه الملك فيؤمر بنفخ الروح ويؤمر باربع كلمات هي دي الروح اللي احنا عايشين بها. اللي لو راحت منك هتموت جسديا لكن هناك روح تانية لازم تبث في قلبك عشان تحيا بقى
وهي الروح التي يبثها فيك الرسول البشري عليه الصلاة والسلام اللي ربنا حكاها وكذلك اوحينا اليك روحا من امرنا. روحا من امرنا ما كنت تدري ما الكتاب ولا الايمان. ينزل الملائكة
بالروح من امره على من يشاء من عباده ان انذروا انه لا اله الا انا فاتقون سورة النحل. الروح دي لو ما ما اتبستش فيك يبقى انت عندك روح واحدة
عايش لكن لو اتبست فيك الروح التانية اصبحت حي. حي هي دي الحياة. ازا دعاكم لما يحييكم. فلا يكفي انسان يبقى عنده روح بتاعة الرسول الملكي اللي جا له. حتى يملأ قلبه بالوحي بالوحي. من عند الرسول عليه الصلاة والسلام
قرآن وسنة. وكلما امتلأ قلبك من الوحي اكثر كلما كانت حياتك اكمل واتم ادي اول اية. الاية التانية قول الله سبحانه وتعالى فمن اتبع هداي اهو اللي بيقول لك اهو. فمن اتبع هداي فلا يضل
ولا يشقى ومن اعرض عن ذكري فان له ايه؟ معي شهادة. لو قلت لك عايش معيشة وكمان ايه ضنك ليه؟ لان هي معيشة بدن. واما الروح ما فيش يبقى ضنك. لان الانسان ما ينفعش يعيش جسد بس
معيشة ضنك معيشة بدنية ضنك ما فيش روح. ما فيش الروح التانية. يبقى انت عايش في ضنك. معيشة ضنكا. ونحشره يوم القيامة اعمى. قال ربي لما حشرتني اعمى وقد كنت بصيرا؟ قال كذلك اتتك اياتنا فنسيتها وكذلك اليوم تنسى وكذلك نجزي
من اسرف ولم يؤمن بايات ربه ولعذاب الاخرة اشد وابقى اشد وابقى. يبقى اذا كده الاية دي بتقول لنا العكس بقى من اعرض زكر مازا له معيشة ضنكا؟ معيشة ضنكا يعني ضيق في الصدر. يعني توتر يعني قلق. يعني اضطراب
يعني تزبزب يعني خلاصتها حيران. له اصحاب يدعونه الى الهدى ائتنا. يعني خلاصتها افمن يمشي مكبا على وجهه. اهدى ام من يمشي سويا على الصراط المستقيم. تأخذه الدنيا باهوائها يوم هنا ويوم هناك
تفرق دمه بين الخبائل لانه لم يجعل همه هما واحدا انما اراد الدنيا فمزقته الدنيا في اوديتها مرة عايز المنصب مرة عايز بنات مرة عايز افلام مرة عايز كل يوم بحال مكبا على وجهه ولا تتبعوا السبل فتفرق بكم عن ايه؟ عن سبيله
واما الذي اراد الله سبحانه وتعالى فجاب من الاخر وركز تركيز واحد شرح الله صدره واذهب همه وغمه. يبقى ديت الاية الايه؟ التانية. الاية التالتة قوله تعالى من عمل صالحا من ذكر او انثى وهو مؤمن
فلنحيينه حياة طيبة ولنجزينهم اجرهم باحسن ما كانوا يعملون. مين دوت؟ شرطين عمل صالحا وهو مؤمن. ايمان يعني عقيدة سليمة مش مبتدع مش آآ فرقة ضالة لأ. عمل صالحا يعني اتباع سليم للنبي عليه الصلاة والسلام. ما عندوش بدعة. في العبادات ما بيألفش ما بيعملش على هو اه
نما اتباع للنبي عليه الصلاة والسلام. فازا توفر فيه الامرين دول عمل صالحا وهو مؤمن دوت بقى ياخد الجايزة فلنحيينه حياة طيبة فلنحيينه حياة طيبة. ايه هي الحياة الطيبة حياة القلوب
حياة القلوب. تاني نؤكد على المعنى ده ان اللي بيفهم الموضوع ده فهم خاطئ. بيحاسب بقى الالتزام. مسلا لو افتكر الحياة الطيبة ان هو اول ما يلتزم بقى ايه؟ مشاكله
الحلة بقى كلها هو هيجيبوا له عروسة في المسجد وآآ هيجوزوني الدنيا تنغنغ معي والناس بقى كلها تحبني والشغل بقى يتيسر والدنيا تبقى جميلة. وربنا هيديني فلوس من كل حتة
انت انت عايز ايه؟ انت داخل غلط على فكرة. لا لا ده السكة صعبة. انك ستبتلى. هو الراجل لا لا صريحة مش كده الراهب قال للغلام ايه انك ستبتلى فاذا ابتليت فلا تدل علي. لكن انا اعدك اعدك اقسم بالله ان على اي حالة ستكون سعيد
في ناس ممكن ربنا يكرمه التزم والدنيا اتيسرت فعلا معه خالص. ما قابلش مشاكل. ده ربنا يعني عافاه واكرمه فعلا. ان هو عافاه من كل البلايا ديت كان وفي بلاء اسمه العافية. بلاء اسمه الغنى. بلاء اسمه الراحة. وده بلاء. يحتاج الى شكر
هو في واحد اول ما التزم الدنيا بازت شوية معه. الشغل حصل له مشاكل وفي بيت حصل له مشاكل. وفي الناس اللي في الشارع بيحصل له مشاكل الدنيا اتكعبلت عليه خالص
انا اقول لك بغض النظر عن النتيجة اللي هيوصلك الى التزام سواء حالك الدنيوي ويتحسن او حالك الدنيوي اتدهور في كلا الاحوال ستكون سعيد لان السعادة ستكون في رضاك عن الله. انت راضي عن الله خلاص. راضي عن كل ما يفعله بك
ايوب كان راضي عن الله. سليمان كان راضي عن الله. مش كده في علاقة ما بينهم ده الدنيا وده دنيا تانية. والاتنين انبياء. زي بعض. زي بعض ما فيش فرق بينهم
سليمان ربنا ادى له الدنيا دي كلها. ملك لا ينبغي لاحد. ايوب ابتلي ابتلاء شديد جدا جدا بالفقر والمرض. كل ما تخيلوا بتقول لي به في الحالتين الاتنين انبياء طب ربنا راضي عن سليمان اكتر مسلا او او ايوب فيه حاجة غلط
الاتنين انبياء يعني ما فيش اي مشكلة. طب ليه ليه حصل كده؟ ما هو بقول لك افهمني بس. هو ربنا بيعد بالحياة الطيبة ولا بيعد بالفلوس والزوجات وكده. هو بيعدك بالحياة الطيبة. هل تشك ان ايوب كان سعيدا؟ في مرضه
هل ايوب كان شقي لا يتصور ذلك. مش كده؟ انت ممكن اكيد متخيل سليمان كان سعيد برضه ان انت فاهم ان الدنيا بقى هي اللي بتسعد. هو سليمان لما كان سعيد هو كان سعيد بالمال انما
بفضل الله قال فما اتاني الله خير مما اتاكم. قال هذا من فضل ربي ليبلغني اشكر ام اكفر. هو سعيد بالله لان اللي جاي له ده جاي له من عند ربنا
هو سعيد بكده وايوب سعيد لان المرض ده جاي له من عند ربنا وان ربنا هو اللي قدر عليه زلك. فهو راضي عن الله فربنا اسعده في حالته ديت لكن انا اقول لك ان الالتزام هو غالبا ربنا بازن الله تعالى بيكرم جميع الناس ويعني يذهب عنك
الغم والهم والحزن لكن هي احيانا بتبقى مرحلة مؤقتة مرحلة البلاء. لكن في كل الاحوال تكون سعيد. راضي عن الله خلاص. المسألة بتبقى منتهية. قلبك راضي قلبك سعيد. ممكن البدن شكله تعبان. لكن القلب مش تعبان. العكس عند اهل المعاصي وتجد ان ابدانهم بتبقى في
انعم حال لكن خش القلب قلب خرب مدمر هات بقى الاغنيا والممسلين وبتاع والناس دي شف حياتهم وشوف قلوبهم عاملة ازاي قوله تعالى ان الابرار لفي نعيم قال ابن القيم هذا النعيم ليس خاص بالدار الاخرة فقط. انما هو نعيم في الدنيا
نعيم في القبر نعيم في الاخرة قول الله تعالى او من كان ميتا فاحييناه واحنا اتكلمنا ايه عن الاية ديت الوحي ايضا فيه سنة النبي عليه الصلاة والسلام لازم ناخد الدليل من القرآن. دليل من الايه؟ من السنة. طيب ايه ادلة السنة؟ عايزين نعرف السعادة في السنة. مم. آآ كيف نعرف السعادة في السنة
السعادة النبي عليه الصلاة والسلام زكر ان اكمل حالات الانسان ان يكون في قلبه الحلاوة. حلاوة الايمان. حلاوة الايمان هرقل عظيم الروم لما ابو سفيان جا له هو انا جاب ابو استدعى ابو سفيان كان ابو سفيان مشرك فسأله عن النبي عليه الصلاة والسلام عن الصحابة
فقال له هل يرتد منهم احد عن دينه بعد اذ دخل فيه وقال ابو سفيان لا الحشد يرتد فقال كذلك الايمان اذا خالطت بشاشته القلوب. قال له الناس دي ايه؟ هو كده اتأكد ان الناس دي صح
ما فيش حد بيرتد نفس الاجابة في حد شفته التزم بجد. التزم بجد. بعد كده ارتد او انتكس يكاد يكون نادر جدا والنادر ده بيبقى له سبب في الغالب. ده كل حالة لها سبب. لكن ده يكاد لا يوجد. طيب شفت حد
افرط في الزنوب وتاب نصهم نصهم بيتوب ما انت عرفت دي اجابة سهلة. النبي عليه الصلاة والسلام قال ذاق طعم الايمان. من رضي بالله ربا وبالاسلام دينا محمد رسولا صلى الله عليه وسلم. ذاق طعم الايمان. رضي بالله. هي دي اللي انا باتكلم عليه. انك انت يكون في قلبك بعد ما تلتزم حالة اسمها
رضا الرضا عن الله مش هتبالي بقى بامور الدنيا خلاص ان لم يكن بك غضب علي فلا ابالي ولكن عافيتك هي اوسع لي. يا ريت تكرمني. آآ يا ريت يبقى عندي الدنيا وعندي زوجاي وعندي مش عارف ايه. ماشي كويس. بس اهم حاجة عندي لا يكن لك بك غضب علي. دي
تكفيني لكن لو زدتني من فضلك حاجة كويسة وداوود لما ربنا عافاه دا مرت عليه السحابة فامطرت عليه جراد من ذهب ذهب. ايوب عليه السلام قعد يلم في الايه؟ في الجراد. قال ايوب الم اغنك عن هذا
قال يا رب لا غنى لي عن فضلك. ما هو ما فيش مانع يعني الواحد آآ ما يضرش يعني كويس برضو. هو مين مين ما بيحبش الفلوس كل واحد فينا بيحب ان يكون معه مال بلا شك
تمام؟ الشاهد يعني ان ان جميل لكن انت يكفيك يكفيك ان يكون ربنا راضي عنك. بس ما يكونش ما تكونش حاسس وانت قاعد كده ان ربنا غضبان عليك. عارف انت ليه في المسجد بتبقى سعيد في الاعتكاف بتبقى سعيد؟ حاسس ان ربنا راضي عنك. ما فيش حاجة غلط بعملها
هنا الحمد لله ما نعصيش ربنا ببقى سعيد هنا لانك انت حاسس ان ربنا هنا راضي عنك. هنا في ملائكة وفي رحمة ومش عارف ايه. لكن انت اول ما بتطلع برة بتبقى مش عارف ربنا راضي عنك ولا لا
انت بتخلط طب وليه ما بتبقاش بره المسجد زي جوه المسجد؟ ليه الحالة اللي انت حسيت بها هنا دي؟ السعادة الغريبة السعادة اللي هي ما لهاش سبب يعني انت قاعد على الارض وتعبان
وما فيش اكل ولا بنوزع عليكم حاجة ولا شرب. ولا اي يعني العملية كلها صعبة. سعيد ليه يعني؟ ايه اللي جابك انت ايه اللي جابك الدرس؟ انت بتقعد هنا بتحس بسعادة
ماشي انا علاء حامد لأ عشان هذه مجالس تنزل فيها الملائكة تغشاها الرحمة تعمها السكينة. قال ما اجتمع قوم في بيت بيوت الله يتلون كتاب الله ويتدارسون بينهم الا غشيتهم الرحمة. قال وحفتهم الملائكة
وذكرهم الله فيمن عنده. هو ده اللي مخليك هنا سعيد كلمة مسجد برة دي خلي جوة فيه سعادة لو دخلت المحل اللي جنب المسجد ده مكتوب عليه سوبر ماركت. هتخش جوة تحس انك سعيد؟ عادي يعني مش لا سعيد ولا حزين. طب ما هي نفس الباب باب
وده باب لا بس ده باب ده مكتوب عليه مسجد. الباب ده مكتوب عليه سوبر ماركت. ايه الفرق؟ فيه فرق كبير. ايه هو مش عارف. بس انا بخش هنا بتحس بحاجة غريبة. خش هنا حس باي حاجة
هي دي هو ربنا جعل هنا في سعادة. جعل في ملائكة هنا مش هناك. في هنا سكينة مش هناك. فينا رحمة مش هناك. في زكر لك هنا عن ده ربنا مش هناك. هي دي المعادلة اللي انت ممكن تقعد في اعتكاف وانت داخل كتير من الشباب اللي اعتكفوا معنا. يقول لك يعني هقعد عشر تيام في المسجد
عشر تيام هنام هنا انتم بتقعدوا عشر تيام في المسجد عشر تيام في مسجد. يعني ما بتطلعوش سلموا على ماما بابا. ما تطلعوش تتفرجوا على التليفزيون. ما بتعملوش حاجة. بتقعدوا كده في مسجد عشر ايام وتناموا على الارض
انت بتاكله ازاي؟ انت بتخش الحمام ازاي؟ طب تعال جرب طيب ييجي صاحبنا يجرب يقعد العشر تيام وما يطلعش ابدا ولو طلع مرة كده عشان عايزينه في البيت ولا بتاع يبقى هيعيط. هو اللي كان مش متخيل قوي ان احنا تقعدوا ازاي في المسجد. ومش متخيل ان في ان فين؟ فنقعد في بين اربع حيطان عشر تيام وابقى سعيد
عشر تيام سيب التليفزيون واسيب الموبايل والموبايل حتى بينكدوا علينا فيه وبياخدوه مننا يعني ايه النظام ايه السعادة هنا في عشر تيام دي الفكرة اللي بقول لك عليها مش هتعرف لازم تيجي حضرتك تجرب. لما يجرب بقى يقول لك مش عايز اروح البيت
الله يكرمك ما تطلعنيش من المسجد. انا مش عايز اطلع تاني البيت خلاص. انا هنا انا عايز عايز اعيش حياتي في المسجد. عايز اخدم مسجد هنا خلاص. اللي هو ما كنش متخيل ازاي هيقعد الايه
العشر تيام. رضي بالله ربا. قال النبي عليه الصلاة والسلام ثلاث من كن فيه. وجد بهن حلاوة الايمان. ان يكون الله ورسوله احب اليه مما سواهما ان يحب المرء لا يحب الا لله. ان يكره ان يعود في النار بعد ازن من الكفر بعد ازن انقزه الله منه كما يكره ان يقزف في النار
ثلاث من كن فيه وجد بهن حلاوة الايمان. احنا ليه مش بنجد حلاوة الايمان اللي هي بنسمعها لان الحاجات دي مش مكتملة عندنا فيها خلل فيها نقص هل فعلا الله والرسول عليه الصلاة والسلام احب اليك من كل شيء
بتقول لي طبعا طبعا هو فيه كلام انا بحب ربنا جدا على فكرة والنبي اللي يحب النبي يزق اصلا. ده احنا بنحب النبي جدا. عليه الصلاة والسلام. ده اللي بيقول لي للي يحب النبي زق باروح ازق معه. تصدق
ما هي مش كده. انت بيأذن الفجر بتصحى تصلي ولا بتنام؟ نقطة من اول السطر بتنزل المسجد ولا بتكسل؟ النقطة من اول السطر. بتحب ربنا ولا النوم تحب ربنا ولا نفسك وهواك؟ نقطة من اول السطر
انت عدت البنت الحلوة قدامك بصيت ولا ما بصتش نقطة من اول السطر بتحب الرسول اكتر ولا شهوتك دي اكتر بيبان قل هاتوا برهانكم ان كنتم صادقين. انت وانت نازلة الشارع وانت لابسة الحتة الضيقة. وبتعملي بتحطي
الميك اب وعارفة ان ده حرام وغلط لما بتحبي الرسول اكتر من هواك وشهوتك ولا لأ ؟ نقطة من اول السطر ما تشتغلش نفسك عمرك ما هتدوق حلاوة الايمان لغاية ما تنفز اللي في الحديس. ان الله احب اليك من كل شيء. الرسول احب اليك من كل احد. معنى كده انك انت
عليك المعصية ابدا مستحيل ربنا ما يرضاش بكده الطاعة تيجي تهرول اليها ساعتها هتحس بحلاوة الايمان لكن لسه انت بتدعي ان انت بتحب الرسول بتحب ربنا فعلا لكن في عند الميزان بنجدك بيتخلط شوية طاعة شوية معصية
فانت لسه ناقص جدا في مسألة الايه؟ الحلاوة ديت. مش هتشعر باكتمال الحلاوة او بوجودها التام لغاية ما تحقق الموضوع دوت. ساعتها ربنا ايه الحلاوة ديت لكن الحمد لله ربنا ما حرمش الناس منها. كلنا بنحس بها بس بنحس بها بدرجات. في واحد بيحس بحلاوة الايمان ديت
يعني ايه يوم في الاسبوع كده ساعة في اليوم في قيام الليل شوية في العمرة الاعتكاف في سجدة في النهاردة كان في سجدة حلوة قوي يعني ربنا بيديك منها حتة على قد ما انت فيه. عشان يشوقك يقول لك عارف لو كملت العبودية اللي انت حاسه ده تحسه على طول
على طول طول الوقت بس عشان انت ما كملتش مراتب العبودية بس هو بيكرمك بحبة على قدك مين يحب يحس بلزة الايمان دي على طول؟ لازم تطبق الايه؟ تطبق ما في الحديس. قال النبي عليه الصلاة والسلام حب الي من الدنيا النساء
وجعلت قرة عيني في الصلاة. قال النبي عليه الصلاة والسلام تعس عبد الدرهم. تعس عبد الدينار تعس عبد القطيفة تعس عبد الخميصة. انواع اقمشة. يعني ايه عبد الدرهم وعبد الدينار؟ بيسجد له؟ لا
لكن اذا امره الدرهم بشيء ولو كان معصية فعله يعني فلوس عايزين نجيب فلوس ما فيش قدامي غير ربا عادي. المهم عايزين فلوس. طب الرشوة هنعمل ايه؟ هو الرزق كده. اكل عيشنا
ما فيش حل. طب انت يا عم الحاج بتبيع حاجات حرام. اللبس ده ما ينفعش. الدخان ده ما ينفعش. اللي انت شغال فيه ده ما ينفعش. يقول لك نعمل ايه؟ اكل العيش
اكل العيش آآ ما تقوليش بقى معلش ده اكل عيشنا عبد كده هو عبد للدرهم. يعني ايه عبد يعني كافر؟ مش ضروري يكون كافر. بس هي نوع من العبودية. انما العبودية الطاعة. هي العبودية هي غير الطاعة
انت الدولار الجنيه بيقول لك انا هاجي لك بالطريقة الفلانية. تسمع كلامي المسطرة دي حرام. ربنا ما يرضهاش. قلت له انا معك حتى لو حرام يبقى هذا هي عبودية الدرهم. طيب اللي عبد الدينار عبد الجنيه عبد الدولار ايه مصيره؟ والنبي عليه الصلاة والسلام بيقول تعس. هذه دعاء عليه. دعاء عليه ان هو ايه
يشقى ويتعس. ودعوة النبي عليه الصلاة والسلام طبعا لا ترد. فاي احد يعني لم يلتزم بعتبات العبودية. وفعلا ترك نفسه بقى للايه لعبودية الدراما دينار فلابد ان يشقى ويتعس شوف الحديس بقى ده الجامع الرائع اللي هيديك اركان السعادة
قال النبي عليه الصلاة والسلام ما اصاب عبد قط هم ولا غم ولا حزن. فقال واحد خد بقى معي ايه؟ مفتاح السعادة. واحد. اللهم اني انا عبدك وابن عبدك وابن امتك دي العبودية. العبودية التامة انا عبدك ما ينفعش يبقى لي ما ينفعش اقول لك ايه مش مقتنعة
مش هينفع مش عايز اعمل كده. انا عايز اشتغل على مزاجي. انا حر. عمرك ما هتحس بالسعادة. طول ما انت تقول الكلام ده. انا حر. انا مش مقتنع عمرك ما هتحس بالسعادة. انا عبدك. وابن عبدك
وابن امتك اول مفتاح العبودية التامة. اتنين ناصيتي بيدك ماض في حكمك عدل في قضاؤك. اللي هي الرضا اللي احنا قلناه. ان ترضى عن الله ناصيتي بيدك تفعل بما تشاء ولا ليس لي رأي ولا اعتراض
ماض فيه حكمك ما ماضي في حكمك وخلاص؟ وادينا صابرين وياللا عدل في قضاؤك. ده انا متأكد انك ما تفعل به الا ما هو عدل. وما يليق بحكمتك بدأوا تاني مفتاح الرضا عن القدر. الرضا عن القدر ومن اخطر المفاتيح. ده من اسباب شقاء العالم عدم رضاهم عن الله
اسألك بكل اسم هو لك. ادي المفتاح التالت. ان تعرف الله بالاسماء والصفات. اعرف ربنا تعرف على اسماؤه واعرف معانيها. والعبودية اللائقة بكل اسم اسألك بكل اسم هو لك. سميت به نفسك او انزلته في كتابك او علمته احدا من خلقك. او استأثرت به في علم الغيب عندك. المفتاح الرابع الرائع ان تجعل
على القرآن العظيم ربيع قلبي نور صدري جلاء همي ذاب غمي وحزني. قال الا ابدله الله من همي وحزني فرحا وسرورا لكن احنا مشكلة بيقول لك يا جماعة انا قلت الدعاء ده بس ما ما انت بتقوله بس ما بتطبقش ولا حاجة منه. يعني واحد يقول اللهم اجعل القرآن العظيم ربيع قلبي وهو ما عندوش ورد قرآن
منين يعني؟ انهي قرآن هو فين؟ هو انت بتقرا قرآن اصلا؟ طب يجعل القرآن انهي قرآن؟ ما هو القرآن اللي بقراه فين وانت ما بتقراش هل انت فعلا حاسس ان عدل في قضاء عدل فيك قضاؤه؟ ولا انت لك رأي تاني بس ده مش عاجبك وده عمرك ما هتحس بحلاوة الدعاء ده لغاية ما
طبق اللي فيه العبودية الرضا عن الله الاسماء والصفات ومعرفتها. آآ ان يكون لك ورد قرآن تدبر وحفز ما ده كلام النبي عليه الصلاة والسلام. وبيقول لك ليه؟ الطريق. يبقى احنا كده خدنا المفتاح الاول او الدليل الاول هو الوحي. الوحي
الدليل التاني اللي قلناه تجربة صادقة لازم تجربة صادقة كاملة. واحد جرب الطاعة كتير او واحد جرب المعصية كتير نقول له ايه الاخبار يا عم الحاج؟ من فيكم وجد السعادة. اخبرونا اتجد نبدأ الاول باللي جربوا الطاعة كتير. وهم السلف رحمهم الله. لان احنا ما ينفعش نقيس على نفسنا
ان احنا كلنا على القشرة كده قاعدين على القشرة. ما فيش حد فينا وصل خالص يعني هو ربنا اكرم بعض الناس. لكن احنا لسه في بداية الطريق. ولسه الشهوات بتودينا وتجيبنا ولسه فعلا فينا اللي ملتزم ودقنه قد كده. وفي المسجد بقى له سنين. ولسه
فكر ارجع للمعصية ان هو لسة ما التزمش بجد لكن اسأل ملتزم بجد. قل له ايه اخبارك في السعادة قال بعض السلف ان اهل الليل في ليلهم الذ من اهل الله و في لهوهم. يعني انا وانا بصلي كده بالليل ساعة وساعتين وتلاتة واقف على رجلي. اللي هي بالنسبة لك تعب
وبرد غطا راح والنوم طار هي عنده اسمها لزة ده الز من اللي قاعد في الخمارة واللي واللي قعد عند رقاصة واللي بيشرب خمرة دلوقتي واللي ماشي مع بنات واللي قاعد على القهوة
انا الان في حالة اسعد بكثير من هؤلاء ان اهل الليل في ليلهم الز من اهل الله و في لهوهم. وقال انه لتأتي على القلب اوقات. اقول فيها لو ان اهل الجنة في مثل ما انا فيه من السعادة الان
لهم في عيش طيب. يعني لو اهل الجنة زي دلوقتي ان الجنة دي تبقى كويسة جدا. يقارن مين بمين نقارن مين بمين تمام واحد تاني يقول جاهدت نفسي على قيام الليل سنة
ثم تنعمت به عشرين سنة هو ده اللي انا بقول لك عليه اللي عدى القشرة بس بس انت مشكلتك دايما بتبدأ قيام الليل تلاقي القشرة تروح ايه مريح تكات حول تاني تلاقي القشرة تريح تتحول تالت وهكزا
عمرك ما كملت شوية. عارف لو كملت شوية بس ؟ انت خلاص وصلت. لكن انت دايما عند ايه عند الحتة بتاعة اصل قيام الليل اصله صعب اصل هقوم اصله تعبان اصل
قال بعض السلف انا منز اربعين سنة ما ازعجني الا طلوع الفجر اذان الفجر ده لحاجة الوحيدة اللي بتزعجني. ليه معناه ايه ان قيام الليل انتهى مش الاذان نفسه اللي تاعبه. هو ده علامة على ان القيام اللي المفروض اسلم خلاص المفروض اخلص الركعة دي واقفل
بالنسبة لي دي مشكلة كبيرة ابن القيم بقى بيقول كلام رائع جدا يقول فالاحسان له جزاء معجل ولا بد. والاساءة لها جزاء معجل ولابد. ولو لم يكن الا ما يجازى به المحسن من انشراح صدره. وانفساح قلبه وسروره
بمعاملة ربه وطاعته وزكره ونعيم روحي بمحبته وزكره وفرحه بربه اعظم مما يفرح القريب من سلطان الكريم عليه بسلطانه وما يجازى به المسيء من ضيق الصدر وقسوة القلب والتشتت والظلمة والغم والهم والحزن والخوف هذا امر لا يكاد من له ادنى حس
وحياة يرتاب فيه. بل الغموم والهموم والاحزان والضيق عقوبات عاجلة ونار دنيوية وجهنم حاضرة والاقبال على الله والانابة اليه والرضا به وعنه وامتلاء القلب من محبته والفرح والسرور بمعرفته ثواب عاجل وجنة وعيش لا نسبة لعيش الملوك اليه البتة
ثم قال رحمه الله يحكي بقى عن جبل السعادة ابن تيمية يقول ولقد سمعت شيخ الاسلام ابن تيمية يقول ان في الدنيا جنة من لم يدخلها فلن يدخل جنة الاخرة. وقال لي مرة ماذا يصنع اعدائي بي
انا جنتي في صدري وبستاني في قلبي اينما ذهبت فهو معي لا يفارقني ان حبسوني فحبسي خلوة وان نفوني فنفي سياحة وان قتلوني فقتلي شهادة في سبيل الله عز وجل
يقول ابن القيم وكان ابن تيمية يقول في محبسه في القلعة محبوس في القلعة. بيقول ايه يقول لو بذلت ملء القلعة ذهبا ما عدل عندي شكر هذه النعمة وقال ما جازيتهم على ما تسببوا لي فيه من الخير وانا هنا في محبسي في القلعة. من الرضا اللي نزل على قلبه. وكان يقول في سجودي وهو
محبوس اللهم اعني على زكرك وشكرك وحسن عبادتك. وقال لي مرة حين زرته قال المحبوس من حبس عن الله والمأسور من اسره هواه. من اسره هواه. ولما دخل سجن القلعة اغلقوا عليه الباب. فقال ضرب بينهم بسور له
وباب باطنه فيه الرحمة وظاهره من قبله العذاب. وعلم الله ده كلام ابن القيم ما رأيت احدا اطيب عيشا منه مع ما كان فيه من ضيق العيش وخلاف الرفاهية والنعيم بل ضدها. ومع ما كان فيه من الحبس والتهديد والارهاق. وهو مع ذلك اطيب الناس عيشا واشرحهم
واقواهم قلبا واسرهم نفسا تلوح نظرة النعيم في وجهه. الله وكنا ازا اشتد بنا الخوف اللي هم بره وساءت منا الزنون وضاقت بنا الارض اتيناهم في محبسه فما هو الا ان نراه
ونسمع كلامه سيزهب زلك كله وينقلب انشراحا وقوة ويقين وطمأنينة. فسبحان من اشهد عباده جنته قبل لقائه وفتح لهم ابوابها في دار العمل فأتاهم من روحها ونسيمها وطيبها ما استفرغ قواهم لطلبها والمسابقة اليها. هذا حال السعداء بحق
سبحان الله. ابراهيم ابن ادهم له جملة مشهورة. كان يقول لو علم الملوك وابناء الملوك ما نحن فيه من سعادة لزال دون عليها بالسيوف. ليس الشأن ان ابراهيم الادهم قال الكلمة لكن هي قصة الكلمة دي ولا فين وامتى وازاي؟ ابراهيم ابن ادم يحكي ابراهيم ابن بشار
ان هو كان قال كنت مع ابراهيم ابن ادهم وابو يوسف وابو عبدالله السنجاري وكنا نرتحل الى الاسكندرية. فمررنا على الاردن يعني هم رايحين اسكندرية عدوا على الاردن. قال فكان معي وقفوا عند نهر كده في الاردن
قال فكان معي كسرات من الخبز. شوية عيش ناشف مكسر بس. قال فجعنا فجلسنا نأكله ثم هممت ان اذهب الى النهر لاتي لابراهيم ابن ادهم بالماء. شيخ سليدو. قال فوجدته سبقني الى النهر
ونزل فيه الى ان بلغ الماء ركبتيه ثم خرج ومد رجليه واتكأ وقال لنا لو علم الملوك وابناء الملوك ما نحن فيه من السعادة فجالدونا عليها بالسيوف. فقال ابراهيم يا ابا اسحاق لقد طلب القوم الراحة والنعيم فاخطأوا الطريق. خد بالك ابراهيم ادم بياكل عيش ناشف
وبلبط في النهر كده. تمام احنا بقى الاخ غير ايه لما نعزمه عند هاني وممكن يقول لك جاي كل جملة دي لو علم الملوك الاخوة خدوني عند خطاب الاخوة اكلوني عند بلبع
احنا النهاردة كان في حتة عقيقة في المسجد مع الاخوة الالتزام ده كده والله العزيم اللي عايز كده ربنا يكرمه يلتزم. كل يوم عقيقة. كل يوم ومرة يودوك عند هاني بقى ومرة يودوك عند خطاب بقى ويلعبوك كورة ببلاش. ويمكن يلاقوا لك عروسة. والله الدين ده كده كده الدين
يا ريت كل الناس تلتزم لو علم الملوك مع مين يا اخويا ما بيروحوا خطاوي بيروحوا هاني هو لو على لو هي بتتحاسب كان هو بياكل كل يوم عقيقة ايه
ده الدنيا هيصة هناك هي دي دي هو ده اللي انت فهمته في الدين يعني هو ده اللي عجبك في المسجد مش هتنفع صدقني لو انت لو انت ده اللي عجبك في الملتزمين ان هم عندهم عقيقة كل يوم في المسجد يبقى لسه بدري. ابراهيم ابن ادم بياكل عيش ناشف على فكرة. انت لو دخلت هنا لقيت عيش ناشف
في عقيقة مش هتخشوا تاني بيقول لك العقيقة النهاردة يا كابتن ما كنتش معمرة يعني. كان كل واحد خد له حتتين لحمة بس. مشكلة كبيرة ممكن ما يجيش ياكل تاني هنا هوت
ما ينفعش ده داخل كده داخل مصلحجي يعني ما هو هنا عالم ملوك ايه؟ ده هم عالمين دي بزيادة يعني لو على الاكل والشرب والرحلات والفسح والجواز ده هم احسن منك الف مرة. لكن ايه هو اللي علموه وعلموه؟ العالم الاكل
لو علموا قلبي فيه ايه دلوقتي؟ بس هم ما يعرفوش. ان هم مش حاسين به. ولا يعرفوا انا حاسس بايه كانوا جم بالسيف قالوا لي طلع اللي في قلبك وحطه في قلبنا عشان احنا ما عندناش منه. بس هم ما يعرفوش ولا هيعرفوا
خد بالك انت بتلتزم ليه؟ مم يبقى دول الناس اللي جربوا ليه؟ جربوا الطريق خد شهادة واحد بقى جرب الطريقين بقى. طريقين. راح ورجع. انا هكتفي بواحد بس. هو راجل معاصر وحي. هو الممسل المغربي السابق
سعيد الزياني. سعيد الزياني ده ممسل مغربي مشهور سابق قديم اكتب سعيد الزياني كده على الجوجل هيطلع لك صوره مع هاني شاكر وعبد الحليم وحاجات كده. هو دلوقتي شيخ كبير داعية مشهور في المغرب سعيد الزياني
سعيد الزياني دوت بيحكي بقى قصة التزامه بيقول انا زمان كنت بدور على السعادة. فدخلت ليه الاعلام والكلام دوت لغاية بقيت مزيع. وقعدت تطورت لغاية ما بقيت مزيع اول عندهم في المغرب بيقول ده بيقدم نشرات وبرامج رياضية
وكل حاجة بيقول كنت اتشهرت جدا. بس كنت حاسس ان انا مش سعيد خالص هو سعيد بس هو مش سعيد. بيقول بعد كده قلت انا اشتغل مغني. الغنا حلو. فيقول دخلت في الغنا وصوته حلو. وقعدت اغني
وبقيت مشهور جدا. بس برضو ما حستش ان انا سعيد. قلت اكيد التمسيل هو اللي ايه؟ هو السعادة. فساب الغنا وراح يمسل. ابتدى يشتغل في التمسيل فترة وبعد كده حس ان هو برضه مش سعيد. بيقول قعدت ايه مش عارف اعمل ايه. جربت كل حاجة. بيقول لي انا كنت بركب افخم السيارات. اقل بيت تخشه قصر. البلاد
كلها بتتفتح لي. بس حاسس ان ما فيش ما فيش سعادة خالص. خالص. على فكرة ده لكل ممسل حاسس بكده. بس ده بيحكي لك بعد كده قال كان لي اخ في بلجيكا كده اخوه فعلا قلت اروح ازوره. اعدي عليه قلت له كان رايح رحلة قلت انزل بلجيكا ترانزيت كده ازور اخويا وايه وارجع تاني
بيقول نزلت لقيت اخويا شكله غريب. سبحان الله اخوه التزم في بلجيكا. بيقول لقيته ملتحي كده ووشه منور ودخلت بيته وقعدت معه مع اسرته حسيت ان هم سعداء جدا. قلت له في ايه؟ السعادة باينة في وشه كده. باينة في عياله باينة في البيت. حاجة ما بيشوفهاش في
سيرين ولا المغنيين ولا ولا العالم دي اول مرة اشوف الشكل ده عشان كده بقول لك المزاهر خداعة شف شف الطائع تعرفه على طول قال له انت ازاي كده؟ قال له تعال معنا المركز الاسلامي. بيقول خدني المركز الاسلامي الناس هناك بقى عرفوا ان انا الممسل سعيد الزاني بقى فرحوا به بقى قعدوا يسلموا عليه ويتصوروا معه وبتاع. وبعد كده
قالوا له ما تيجي معنا درس. بس قال انا دخلت المسجد وقعدت اول درس في حياتي احضره. بيقول اول مرة في حياتي احس السعادة وانا قاعد في المسجد. بيقول قلت طولت مدة قعدتي في بلجيكا اسبوع
حضرت دروس. بعد كده خليتها شهر. بيقول قعدت في بلجيكا سنتين. سنتين اللي هي كانت ترانزيت. مد الاقامة على السنتين قعد فيها وطلب العلم وتاب والتحى رجع الشيخ. انجز الكلام. كان فيه مزيع زمان قابله في لقاء تليفزيوني
قال له انت سعيد؟ قال له لا انا مش سعيد. قال له انا سين عن يه. قال له يعني ايه؟ قال له انا في سعي لاكون سعيد. بس انا لسه لغاية دلوقتي مش
سعيد وانا ابحس عن هزه الدال مش لاقيها. بعد كده بيقول بعد السنتين دول بعت رسالة للمزيع اللي كلمني ده قال لقد وجدت الدال ان السعادة في الدين والدعوة الى الله جل في علاه
خلص الكلام. تعال بقى ناخد شهادة الايه؟ اللي جرب الضلمة بقى وللاسف لم يتب وللاسف لم يتب. قصة المرأة المشهورة جدا كريستينا وناسيس. كريستينا وناسيس دي اغنى امرأة في التاريخ
ابنة امبراطور مالي راجل كده كان عنده اساطيل وعنده جزر وعنده شركات طيران وعنده قصور وعنده حاجات كتير ورسة ابويا خمسة مليار دولار مرة واحدة ابوها مات بقت ورثة خمسة مليار دولار. غير الاساطيل البحرية اللي عندها غير الجزر اللي تملكها. غير الطيارات اللي تملكها غير حاجات كتير
الست دي اتجوزت واحد امريكي عاشت معي سنة واتطلقوا ما كانتش سعيدة خالص. هي من ساعة ما اتخلقت ما كانتش سعيدة بعد ما اتجوزت الامريكي قالت سيبك من الامريكان خالص نروحوا اليونان. قارة تانية خالص. رعت اليونان اتجوزوا واحد يوناني. قعدت معه فترة
اتطلقت ولا طلقها حسب بقى القانون. شوية قالت بص هو الناس دي كلها ايه لبط الرأسماليين دول كلهم ما لهمش لازمة. انا هتجوز واحد شيوعي واحد اتجوزت واحد روسي وعايش معي في روسيا في شقة اوضتين وصالة. لان في روسيا ما ينفعش واحد يبقى عنده شقة اكتر من اوضتين وصالة في الشيوعية. وما ينفعش يكون عنده خدام فكانت بتغسل بايديها
وبتطبخ بايديها. الست انت عاملة في نفسك كده ليه؟ قالت ابحس عن السعادة. وقعدت معه شوية واتطلقوا. ما لقتش السعادة طبعا في الشيوعية. راحت رجعت تاني فرنسي اتجوزت واحد فرنسي وقعدت معه شوية وبرضه اتطلقوا في الاخر. بعد كده سافرت الارجنتين قالت بقى ايه سيبك من كل القرى القارات دي اراء الارجنتين اشوف سكته
هناك عاشت هناك فترة كئيبة وماتت قيل ماتت منتحرة وقيل قتلت دي نهاية واحدة كان معها خمسة مليار دولار. لو جينا الممسلين طبعا يعني حدس ولا حرج. قصص بقى لا تنتهي. سعاد حسني بقى وغيره وغيره. انور وجدي
كان يملك في يوم من الايام قال لو اتمنى ان املك مليون جنيه ولو اصابني مرض شديد. طبعا مليون جنيه ايامها دي كانت رقم مهول. قالوا له هتعمل ايه بالمليون جنيه؟ قال
اعالج نفسي بجزء من المال ثم اتنعم بالباقي. ربنا رزقه بمليون جنيه فعلا. وكان انا راجلي معروف ان كان اغنى اغلى اجر في السينما المصرية. انور كان عنده مليون جنيه واصابه سرطان في الكبد
صرف المليون جنيه ومات ذليل فقير لا يجد ما يأكله مشهورة. نيازي مصطفى المخرج المشهور. عاش حياة فاجرة. واخرج افلام فاجرة. حتى بلغ السبعين من العمر وكان اليوم اللي مات فيه كان في بيته وعامل حفلة. كان فيه عشر بنات وهو. هو ومعه عشر بنات. اليوم ده مات. قتل يعني. قتل في هذه الليلة. مات بين النساء
والخمر في كآبة وحزن وقلق وخوف. عبدالحليم حافز سجلوا له مكالمة مع عمر الشريف. انتم عارفين عبدالحليم كيف مات مات بلا زوجة ولا ولد مات على فراش المرض حزين مهموم كئيب
كان في مكالمة له مسجلة بينه وبين عمر الشريف كان يقول يا عمر هل انت سعيد العربي يعني. اللغة العربية. فقال عمر والله ما ذقت طعم السعادة في حياتي لحظة واحدة
عمر الشريف اللي مضايق حياته بزهايمر ومات خلاص انتهى الموضوع. انتهى عمر الشريف. كون عبدالحليم بيسأل يبقى هو مش حاسس بالايه؟ السعادة وبيسأل عمر علشان يتأكد هو في حد زينا سعيد؟ قال له والله يعني انا نفسي ما جربتش السعادة دي ولا عرفتها في حياتي
فلو جينا جئنا مثلا لاصحاب الايه المناصب هنروح ايران لم يكن احد في في مسل ملكي وسلطاني البهلاوي دوت. كيف مات لف هرب من بلده. لف العالم كله عشان دولة تأويه
ما فيش حد قبل ينزله عنده. امريكا باعته اللي قبلناه احنا الحمد لله. نزلناه عندنا وعاش عندنا مضيع ذليل لغاية ما مات. وكل اسرته اتشرزمت في العالم. بعد ما كان يعني امجاد الدنيا عند شاي ايران دوت
نابليون بونابرت يحكي في مذكراته يقول والله ما ذقت طعم السعادة ستة ايام في حياتي. بيقول عديت ايام السعادة في حياتي فلم تتجاوز ست ايام واليوم بنبض. هشام بن عبدالملك بن مروان يقول عددت ايام السعادة في حياتي فوجدتها سلاسة عشر يوما. وكان عبدالملك بن مروان يقول يا ليتني
اني ما نلت الخلافة جبت لك كل حاجة الشهرة والمنصب والمال والجمال كل شيء. ودي شهادة ناس بقى جربه لغاية ما غاصه جوة مازا تنتظر؟ طبعا لو تكلمنا بقى عن احصائيات في العالم الوقت يطول لكن لا يوجد وقت. احصائيات نسب الاكتئاب في الدول الغنية
لكن البعيد عن الله. نسب الاكتئاب في امريكا. نسب الاكتئاب في لندن. في اوروبا في بريطانيا. نسب الامراض النفسية عدد المستشفيات الامراض العقلية. عدد مراكز الطب النفسي في اوروبا في امريكا عدد مهول لا تتخيله. حتى ان عدد المراكز دي يفوق كل عدد مراكز الامراض الثانية
ما عندهمش امراض يعني. بس كل امراضهم فين كتاب جنون كل الاشياء اللي هي الامراض النفسية دي عندهم بكسرة جدا اكتر اتنين موجودين دايما في اوروبا وامريكا اتنين. الطبيب النفسي والمحامي. بيسموه صديق الاسرة. لان ما فيش اسرة ما عندهاش ايه؟ الاتنين دول. لازم محامي عشان كتر المشاكل الاجتماعية
ولازم ايه؟ طبيب نفسي. دولا الاتنين اصحاب الاسرة لازم اي اسرة عندها كده. ممكن الطبيب النفسي ده بتسمع عنه افتكره بتاع المجانين. عمرنا ما فكرنا حد فينا يروح لطبيب نفسي رغم ان عندنا حاجات
تودينا لايه المعمورة آآ وش يعني؟ يعني سالكة بس ايه اللي بيصبرنا؟ ايمانك بالدار الاخرة ما هو لا دنيا طب ما فيش دنيا طب في اخرة على اللي فاهم ازاي؟ لكن هو لا دنيا ولا اخرة اكيد دماغه تلسع لازم
نسب بقى الفواحش قتل الاغتصاب الاجهاض ارقام مهولة مهولة لا تقارن باي شكل من الاشكال على ارقام المسلمين مهما كانت. يعني على سوء احوال المسلمين الان لكن الارقام هناك بتعد
لحظات وبالثواني يقول لك جريمة قتل في الدقيقة بتعد جريمة الاغتصاب في الخمس دقايق بيحصل قد كده. ارقام رهيبة لكن الوقت لا يسع. لكن انا عايز اختم كلمة واحدة ان اقوى دليل على ان السعادة هي في طريق الهداية الطريق الكامل التام هي انت
انت لانك انت جربت الاتنين وانا جربت الاتنين. وكل واحد هنا جرب الاتنين انت جربت انك تعرف بنات جربت انك انت تجلس مع الصالحين. جربت انك تقعد على القهوة وتشرب شيشة وجربت انك انت تشرب سجاير ويمكن شربت مخدرات
وجربت انك تقعد في مسجد في اعتكاف في درس علم. جربت انك انت تسهر وتشرب وتعمل وجربت انك انت تقوم الليل. جربت تهجد وجربت الافلام. جربت التراويح وجربت السينما اسألك بالله
في اي الحالتين كنت سعيدا ايه هي الحالة اللي انت فعلا لما بتفتكرها دلوقتي انت مش ندمان هي الحالة اللي انت بتفتكرها تبقى نفسك تتكرر ايه الحالة اللي انت بتفتكرها بتبقى راضي عن نفسك
ايه الحل اللي انت بتفتكرها؟ بتبقى مبسوط قوي انك عملت كده وهي الحالة اللي بتفتكرها بتبقى متضايق. ندمان. حزين. مكتئب. لو رجع بك الزمان ما كنتش هعمل كده انا ايه اللي خلاني اعمل كده
انا كنعاني فين ساعتها انت دليل على كده طب الى متى ستزل بين هزا وزاك. كل حاجة بتقول لك الى الهدى ائتنا حتى نفسك التي بين جنبيك. تقول لك فاكر الاعتكاف
ليه طلعت من المود دوت فاكر التهجد؟ فاكر مجلس حفظ القرآن امتى هتفضل مخلط انت مش هتتوب بقى وتلتزم بجد. امتى هتفضل بين الطاعة والمعصية؟ طاعة ومعصية. بين الاتنين كده. مش عايز تاخد قرار انك انت تسلك الطريق
خلاص انا هبقى ملتزم هبطل كده واحد واتنين وتلاتة وهبقى بجد فعلا حياتي كلها لله انت اكبر دليل على طلب على ان الهداء السعادة انما تطلب في طريق الهداية فلماذا انت تحيد وتخلط ما بين سعادة وتعاسة؟ اكتئاب وفرح
هو طريق واحد فمن اتبع هداي فلا يضل ولا يشقى. ومن اعرض عن زكري فان له معيشة ضنكا. الكلام النهائي. هذا كلام الله. ولا ينبئك مثل خبير. ومن اصدق من الله
ومن اصدق من الله ايه؟ حديثا. يبقى اخيرا ازا كان العائق بينك وبين طريق الالتزام انك تعتقد انك معنى ان انا التزم ان انا هتحرم من السعادة حسيب السعادة حسيب الشهوات طب طب خلاص هكتئب عشان اخش الجنة انسى بقى ليه الهلاميات ديت. السؤال الاخير لو جاوبت صح يبقى انت فهمت السؤال
الدرس هل طريق الالتزام طريق كئيب نهايته سعيدة ام انه طريق سعيد نهايته سعيدة طريق سعيد نهايته سعيدة. طريق الضلال طريق سعيد نهايته كئيبة طريق كئيب نهايته كئيبة فريق كئيب ناياته كئيبة. كده انتم فهمتم ليه الدرس؟ هي ما ينفعش واحد فيكم يتردد في الالتزام بسبب هذه الايه؟ الشبهة. نسأل الله سبحانه وتعالى ان يتقبل منا ومنكم صالح الاعمال
جزاكم الله خيرا والحمد لله رب العالمين